یۆزاوتوزبیرینجی درس
"یامسیمالار" (تقلیدى سسلر 1)
بۆتۆن دیللرده اولدوغو کیمى، آنا دیلیمیزده ده ائله سؤزلر واردیر کى، اونلار اینسانلارین، حئیوانلارین سسلرین و یا طبیعتدن ائشیدیلن سسلرین تقلیدى-یامسیلاماسى یولو ایله یارانیر.
بو یول ایله یارانان سؤزلرین بعضیسى آرتیق مۆعین وارلیق بیلدیرن ایسیملر کیمى ایشلهنیر. مثلا: "میغ" سسیندن "میغمیغا" سؤزۆ، "قا-غا-قور" سسلریندن "قورباغا" سؤزۆ، "تیس" سسیندن "تیسباغا" سؤزۆ، "جیر" سسیندن "جیرجیراما" سؤزۆ "قوم" سسیندن "قومرو" سؤزۆ، "پیس" سسیندن "پیس-پیسا" سؤزلری، "ما" سسیندن، "ماچ-مارچ" کلمهلرى، "سوس" سسیندن "سوسرى" سؤزۆ، "شاق" سسیندن "شاققیلداماق" سؤزۆ... اورتایا گلمیشدیر.
دیلیمیزده گئنیش شکیلده ایشلهنن "دۆدوک، تۆتک، شاپالاق، تپیک،..." کیمى ایسیملر، ائلهجه ده، "خورولداماق، قیشقیرماق، باغیرماق، زیریلداماق، زاریلداماق، خاریلداماق، آسقیرماق، هیچقیرماق، گهییرمک، آنقیرماق، کیشنهمک، ملهمک، موغولداماق، فیسیلداماق، قورولداماق، گورولداماق،..." کیمى مصدرلرین هامیسى یامسیلاماقدان تؤرهنن کلمهلردیر.
یامسیلامالار دیلیمیزده چوخ ایشلهنن سؤزلردن حئساب اولا بیلر، اونا گؤره کى، سؤز یارادیجیلیغیندا اونلاردان چوخ فایدالانیریق. مثلا "باغیرماق" مصدرى عادى بیر فعل کیمى تام صرف اولماقلا برابر، اوندان مۆختلیف ایسیملر، صیفتلر و ... دۆزهلتمک مومکوندور. مثلا: باغیردان، باغیرارکن، باغیریب، باغیرتى، باغیر، باغیر باغیرماق. ..
یامسیلامالار قورولوشجا یا ساده، یا دۆزهلتمه ، یا دا مۆرکب اولار.
azb_Arab azb_Arab azb_Arab azb_Arab azb_Arab azb_Arab azb_Arab